ബഹ്റൈന് മലയാളി ബിസിനസ് ഫോറവും ബഹ്റൈന് കേരള സോഷ്യല് ഫോറവും സംയുക്തമായി നടത്തിവരുന്ന ഹെല്പ്പ് ഡ്രിങ്ക് 2021 ന്റെ സമാപനോല്ഘാടനം വെള്ളിയാഴ്ച്ച ബഹ്റൈന്: ഏഴ് വര്ഷമായി ബഹ്റൈന് മലയാളി ബിസിനസ് ഫോറവും ബഹ്റൈന് കേരള സോഷ്യല് ഫോറവും സംയുക്തമായി നടത്തിവരുന്ന ഹെല്പ്പ് ഡ്രിങ്ക് 2021 ന്റെ സമാപനോല്ഘാടനം വെള്ളിയാഴ്ച മനാമ എംപി സൗസന് കമാല് നിര്വഹിക്കും. തൊഴിലാളികള്ക്ക് കനത്ത ചൂടിലും തൊഴിലിടങ്ങളില് നടത്തിവരുന്ന ഈ സഹായം പതിനായിരകണക്കിന് തൊഴിലാളികള്ക്കാണ് ആശ്വാസമായിട്ടുള്ളത്. ബഹ്റൈനില് ആദ്യമായി തുടക്കം കുറിച്ച ഈ പദ്ധതി ഏഴാം വര്ഷത്തിലാണ് എത്തി നില്ക്കുന്നത്. കുടിവെള്ളം പഴവര്ഗ്ഗങ്ങള്, ഭക്ഷണ പദാര്ത്ഥങ്ങള്, പഴച്ചാറുകള് എന്നിവയാണ് വിവിധ സഹായ ഹസ്തങ്ങളിലൂടെ വിതരണം ചെയ്യുന്നത്. വിവിധ മന്ത്രാലയങ്ങള് മുതല് സ്വദേശികളിലും വിദേശികളിലും ഏറെ ആദരവ് പിടിച്ച് പറ്റിയ ഈ കാരുണ്യ പ്രവര്ത്തനം ഏറെ മഹത്തരമാണ്. റിപ്പോര്ട്ടര്: ബഷീര് അമ്ബലായ്